‘n Amerikaanse Stigting wat bereid is hul operasies te borg, en versoek het dat die span rekonstruktiewe chirurge van Suid-Afrika die operasie uitvoer. (Die World Craniofacial Foundation in die VSA en die Smile Foundation in Suid-Afrika het saamgespan om die operasie met duur tegnologie moontlik te maak.)
In vandag se Gesondheid op RSG gesels Marí Hudson met die Suid-Afrikaanse chirurg betrokke by die internasionale inisiatief, oor hierdie interessante operasies. Prof. Frank Graewe, hoof van rekonstruktiewe en plastiese chirurgie aan die Universiteit van Stellenbosch vertel hoe dit gebeur het en wat hulle gedoen het om die kinders te help. (Prof. Graewe was lid van die span wat die eerste suksesvolle penisoorplanting in die wêreld gedoen het. Hy was verantwoordelik vir die mikrochirurgiese hegting van die slagaartjies so dun soos 1 mm in deursnee.)